Zhantas/Cleaned-Uzbek_Wikipedia huggingface dataset:
Bob as-Salom

Bob as-Salom  – Saudiya Arabistonining Makka shahri Al-Masjid al-Harom darvozalardan biri. Arab tilidagi ushbu ibora oʻzbek tiliga soʻzma-soʻz tarjima qilinganda „Tinchlik darvozasi“ degan maʼnoni anglatadi. Masjidlarga ilk bor tashrif buyurganlar Makka masjidiga shu darvoza orqali kirishlari anʼanaga aylangan. Darvoza Safo va Marva tepaliklari oraligʻida joylashgan.

Al-Masjid an-Nabaviyda ham xuddi shu nomdagi as-Salom darvozasi mavjud.

 

 
 

Turkum:Islom arxitekturasi
Turkum:Makka darvozalari
Turkum:Shahar darvozalari
Tarnob jangi (1448)

Tarnob jangi 1448-yilda boʻlib oʻtadi.

1448-yil bahorida Alouddavla Mirzo oʻgʻlining sunnat toʻyiga tayyorgarlik koʻrayotgan edi. U Mirzo Ulugʻbekning 90 ming kishilik qoʻshin bilan Amudaryodan oʻtayotgani toʻgʻrisida xabar topgach, Hirotning barcha fuqarolariga soliqlardan umumiy yengillik berilishini eʼlon qiladi. Alouddavla shosha-pisha Sanjob dovonidan Tarnobga qarab yoʻl oladi. Ikki qoʻshin Tarnobda toʻqnash keladi va qisqa muddatli jangdan keyin Ulugʻbek akasi Abulqosim Bobur Mirzo himoyasida Mashhadga, soʻngra Qoʻchonga qochib ketgan jiyani Alouddavla Mirzoni uzil-kesil magʻlub etadi. Ulugʻbek oʻz gʻalabasini davom ettirib, Hirotni, soʻngra Mashhadni egallaydi. Gavharshod begim va koʻplab tarxonlar Ulugʻbek kelishidan oldin Hirotni tark etib ulguradi.

 Bibliografiya 
 Umumiy 

 Boshqa 
 W. Weberhard (1959), Journal of Oriental Studies, University of Hong Kong
Turkum:Hirot
Turkum:Temuriylar
Turkum:Oʻrta asrlar Afgʻonistoni
Tarnob 1448
Yevroosiyo banki

Yevroosiyo banki AJ – 2024-yilda Oʻzbekistonda faoliyatini boshlagan aksiyadorlik jamiyati. Bank Qozogʻistonning „Yevroosiyo banki“ning shoʻba tashkiloti hisoblanadi.

 Tarixi 
2021-yil Qozogʻistonning „Yevroosiyo banki“i rahbari Valentin Morozov oʻz intervyusida qoʻshni respublika bank bozorining jozibadorligini taʼkidlab, bu yerda faoliyat boshlash haqida maʼlum qiladi. 

Qozogʻiston Moliya bozorini tartibga solish va rivojlantirish agentligi 2022-yil 12-dekabrda chiqargan № 116 sonli qarori asosida „Yevroosiyo banki“ga Oʻzbekistonda aynan shu nom bilan faoliyat koʻrsatishga ruxsat beriladi.

2023-yil may oyida regulyator Qozogʻiston Yevroosiyo bankiga Oʻzbekistonda shoʻba korxonasini ochish uchun dastlabki ruxsatnoma berdi. Shundan soʻng Markaziy bank raisining birinchi oʻrinbosari Nodirbek Saydullaev shoʻba korxona yil oxirigacha ish boshlashini kutayotganini maʼlum qiladi.

2024-yil 12-yanvar kuni Markaziy bank tomonidan „Yevroosiyo banki“ga litsenziya beriladi.

 Yevroosiyo banki 

Yevrosiyo banki 1994-yilda yopiq aksiyadorlik jamiyati shaklida tashkil etilgan boʻlib, aksiyadorlik jamiyatlari toʻgʻrisidagi qonun hujjatlariga kiritilgan oʻzgartirishlar munosabati bilan 2003-yilda aksiyadorlik jamiyati (OAJ) sifatida qayta roʻyxatdan oʻtgan. Ushbu bank oʻz navbatida “Yevrosiyo moliya kompaniyasi” AJ bank va sugʻurta xolding kompaniyasining shoʻʼba kompaniyasi boʻlib, bank aktsiyalarining 100 foizi ushbu shirkatga tegishli. “Yevrosiyo moliya kompaniyasi” AJning yakuniy benefitsiarlari Ibragimovlar oilasi (33,3 foiz), Aleksandr Mashkevich (33,3 %) va asli oʻzbekistonlik tadbirkor Fattoh Shodiyev hisoblanadi.

Bankning bosh ofisi Qozogʻistonning Olmaota shahrida joylashgan. 2023-yil 1-noyabr holatiga bank Qozogʻistonda 19 ta hududiy filialga ega.

 Yana qarang 

 Qozogʻiston Xalq banki

 

Turkum:Oʻzbekiston banklari
Bayot qalʼasi

Misol
Bayot qalʼasi  – Ozarbayjonning Tartar tumanidagi Kəbirli qishlogʻida joylashgan qal’a.

 Tarixi 
Eron hukmdori Nodirshoh vafotidan keyin (hukmronlik yillariː 1736–1747) hozirgi Ozarbayjon Respublikasini tashkil etuvchi hududda bir qancha xonliklar tashkil topgan. Shular orasida eng birinchilardan boʻlib tashkil etilgan xonlik Panoh Alixon asos solgan Qorabogʻ xonligi edi. 1748-yilda Panoh Alixon Kəbirli viloyatida Bayat qal’asini qurdirgan. Qal’a turkiy bayot urugʻi nomi bilan atalgan. Bino barcha strategik mudofaa tuzilmalarini oʻz ichiga olgan, masalan, devor urushi xandaqlari, bozor, hammom va masjidga ega boʻlgan. Yodgorlik pishgan gʻishtdan qurilgan. Qal’aning qurilish ishlari yakuniga yetgach, Panoh Alixon oʻzining butun saroyini aynan ushbu qal’aga koʻchirgan.

Xolnik poytaxti 1752-yilda Qorabogʻ pasttekisligida yangi qurilgan Shohbulogʻ qal’asiga koʻchirilgan. Keyinchalik, Panoh Alixon poytaxtni tashqi tahdidlardan, xususan, Eron hujumidan himoya qilish maqsadida oxirgi manzil – Shusha shahriga koʻchirgan.

 Hozirgi holati 
Bay’at qal’asi Ozarbayjonning eng eʼtiborga sazovor tarixiy va madaniy yodgorliklaridan biri hisoblanadi. Ushbu qal’a ikki asrdan koʻproq vaqt davomida qisman saqlanib qolingan yodgorliklardan biridir.

 Yana qarang 

 Shusha
 Shusha davlat tarixiy-arxitektura qoʻriqxonasi

 

Turkum:Ozarbayjonda qalʼalar
Turkum:Ozarbayjon meʼmorchiligi
Turkum:Islom arxitekturasi
Turkum:Ozarbayjonning sayyohlik joylari
Turkum:Ozarbayjon saroylari
Turkum:Ozarbayjon monarxlarining qarorgohlari
Moʻlton qamali (1398)

Moʻlton qamali 1398-yilda yuz beradi, qamalga Amir Temur va nabirasi Pirmuhammad Mirzo boshchilik qiladi. Olti oylik qamal Temur gʻalabasi bilan yakunlanadi.

 Umumiy tavsifi 
1398-yilda Amir Temurning Hindiston yurishlari boshlanadi, unga Pirmuhammad Mirzo hamrohlik qiladi. Yurish Dehli sultonligidagi tartibsizliklar va fuqarolik urushini tugatish maqsadida amalga oshiriladi. Amir Temurning maqsadi poytaxt Dehlini ishgʻol etish edi, yoʻlda boshqa shaharlar ham egallanadi.

 Qamal 
1398-yilning boshida Amir Temurning nabirasi Pirmuhammad Mirzo Hindistonga yoʻl oladi. Ular kirgan shaharlardan dastlabkisi Moʻlton edi. Pirmuhammad Mirzo Moʻltonni qamal qiladi, qamal olti oy davom etadi va Temurning gʻalabasi bilan yakunlanadi, shahar butunlay vayron boʻladi va aholisi qirib yuboriladi.

 

Turkum:Temuriylar imperiyasi ishtirokidagi janglar
Turkum:Dehli sultonligi ishtirokidagi janglar
Turkum:Pirmuhammad Mirzoning janglari
Turkum:Temuriylar ishtirokidagi qamallar
Turkum:Temuriylar imperiyasining harbiy tarixi
Diri Bobo maqbarasi

thumb|Yaqin atrofdagi qabriston tasviri
thumb| Maqbaraning uzoqdan koʻrinishi
Diri Bobo maqbarasi  – Shayx Diri Bobo maqbarasi Ozarbayjonning Gobustan tumani Gobustan shahrida joylashgan.

 Tavsifi 
Maqbara haqida bir qancha maʼlumotlar K. de Bryuin va A. Oleariyning kundaliklarida, shuningdek, B. Dorn asarida keltirilgan. Bino ikki qavatli qilib qurilgan.

Bokudan Shamaxigacha boʻlgan yoʻlda qadimiy qabriston roʻparasida joylashgan XV asrga oid noyob yodgorlik – ikki qavatli „Diri Bobo“ maqbara-masjidi mavjud. Uzoq vaqt davomida mahalliy aholi bu yerda Diri Bobo ismli muqaddas shaxs dafn etilgani haqidagi afsonaga ishonib kelishgan. Ushbu yodgorlik bilan bogʻliq koʻplab afsonalar va mistik voqealar mavjud. Shuning uchun maqbara XVII asrdan beri koʻplab ziyoratchilarni oʻziga jalb qilib keladi. Maqbaraning yuqori qismi sakkiz burchakli gumbaz bilan qoplangan. Tashrif buyuruvchi mehmonlar zalga kirishlaridan oldin oyoq kiyimlarini yechadigan kichik koridor mavjud. Zinapoyalardan oʻtib, kirish eshigi mavjud boʻlib, bu zinapoyalar qabristonning ikkinchi omboriga olib boradi. Maydoni 15 kvadrat metr boʻlgan zal sharsimon gumbaz bilan qoplangan. Devorga Shirvonshohlar hukmdori – Ibrohim I Darbandiy dafn etilganini bildiruvchi yozuv ishlangan.

Maqbara binosi Shirvon meʼmorchilik maktabining durdona asarlaridan biri boʻlib, qadimiy ustalar sanʼatining goʻzal ijod namunasi hisoblanadi.

Diri Bobo yodgorligi hukumat tomonidan himoyalangan.

 

Turkum:Ozarbayjonning sayyohlik joylari
Turkum:Ozarbayjonda maqbaralar
Turkum:Islom arxitekturasi
Turkum:Koordinatalar Vikimaʼlumotlarda
Abdel-Bari Xayrullin

Abdel-Bari Xabiyevich Xayrullin (1955-yil 1-fevralda tugʻilgan) – rus islom yetakchisi. Orenburg markaziy sobori masjidi imom-xatibi, Orenburg viloyati musulmonlari diniy boshqarmasi muftiysi (1994–2015).

 Biografiyasi 
1955-yil 1-fevralda Boshqird Avtonom Sovet Sotsialistik Respublikasining Burayevskiy tumani tarkibiga kiruvchi Kuzbayevo qishlogʻida tugʻilgan. Tatar-rus oʻrta maktabini tamomlagan, soʻngra Ufa aviatsiya institutining texnologiya fakultetiga oʻqishga kirgan. Oradan bir yil oʻtib, diniy taʼlim oʻqiy boshladi.

1977-yilda Buxoro Miri Arab madrasasiga oʻqishga kirgan. 1982-yilda madrasani tamomlab, Ufa sobori masjidi imom-xatibi boʻlgan. 1986-yilda Toshkent universitetiga oʻqishga kirib, 1990-yilda universitetni tamomlagan.

1999-yilda Rossiya Federatsiyasi Prezidenti huzuridagi Rossiya Davlat boshqaruvi akademiyasini va Orenburg davlat universitetini sirtdan tamomlagan.

2005-yildan Orenburg viloyati Ichki ishlar boshqarmasi Jamoatchilik kengashi aʼzosi. 2006-yilda Orenburg viloyati Jamoatchilik palatasi aʼzosi boʻlib, Milliy va etno-konfessiyaviy munosabatlar qoʻmitasining aʼzosi boʻlgan.

2015-yil mart oyida Orenburg viloyati imomlar majlisi boʻlib oʻtdi. Majlisda Orenburg VMDB (Viloyat musulmonlar diniy boshqarmasi) ni tashkil topganidan beri boshqarib kelgan muftiy Abdel-Bari Xabiyevich Xayrullinning oilaviy sabablarga koʻra isteʼfoga chiqishi maʼlum boʻldi.

 

 

 Biografiya Rossiya musulmonlari diniy boshqarmasi veb-saytida 
 „Orenburg viloyati“ veb-saytidagi tarjimai holi
Turkum:Yashayotgan insonlar
Turkum:1955-yilda tugʻilganlar
Turkum:1-fevralda tugʻilganlar
Jean-Paul Agon

Jean-Paul Agon (Bulon-Billancourt, 1956 yil 6 iyul) – fransuz tadbirkori. U L'Oréal xalqaro kosmetika kompaniyasining prezidenti va sobiq bosh direktoriUn pur produit L’Oréal. Kompaniyaning 65 yosh chegarasi tufayli uni 2021-yil 1-maydan boshlab direktorlar kengashi raisi sifatida Nikolas Hieronimus bosh direktor lavozimiga almashtirdiNicolas Hieronimus succédera à Jean-Paul Agon à la tête de L’Oréal. U 1978 yilda HEC Paris ni tamomlagan. 2022 yil 7 aprelda u Jan-Pol Vermes oʻrniga maktab direktorlar kengashi prezidenti etib tayinlandiHEC: Jean-Paul Agon (L’Oréal) nommé président.

 

Turkum:1956-yilda tugʻilganlar
Turkum:Kishilar
Turkum:Yashayotgan insonlar
Ganja darvozasi

Ganja darvozasi  – Ozarbayjonning Shusha shahri Shusha qalʼasining asosiy uchta darvozalaridan biri boʻlib, qalʼaning shimoliy tomonida joylashgan. Qolgan ikkita darvoza Iravan darvozasi va Ağoğlan darvozasi hisoblanadi.

 Tavsifi 
border|right|200x200px|Ganja darvozasi, Shusha
Xonlik davridagi oʻrta asr shaharsozlik anʼanalariga muvofiq Shusha qalʼasi devorlari toʻrtta darvozadan iborat boʻlgan. Asosiy darvoza shimolga, Ozarbayjonning Ganja shahriga olib boradigan yoʻlga qaragan va shuning uchun ham Ganja darvozasi deb nomlangan. Gʻarbiy darvoza gʻarbiy hududlarga, shu jumladan, Eron Irivan xonligiga qaragan va shuning uchun Irivan darvozasi deb nomlangan. Qolgan ikkita darvoza atrofdagi togʻli qishloqlarga qarata qurilgan. Shushaning ichki qal’asi Ganja darvozasi yaqinidagi choʻqqida joylashgan edi. Ganja darvozasi meʼmoriy ahamiyatga ega boʻlib, XVIII asr Shusha davlat tarixiy-meʼmoriy qoʻriqxonasining boshqa muhim 279 atributlari qatorida tez-tez tilga olinadi.
 Tarixi 
Qal’a va shahar Togʻli Qorabogʻ muxtor viloyati tarkibiga kirgan. 1992-yil 8-may kuni Shusha jangidan soʻng, 2020-yil 8-noyabrgacha Ozarbayjon Qurolli Kuchlari 3 kunlik jangida shahar qaytarib olinganidan keyin oʻz-oʻzini respublika deb eʼlon qilgan Togʻli Qorabogʻ respublikasi nazoratiga oʻtgan.

 

Turkum:Ozarbayjonning sayyohlik joylari
Turkum:Ozarbayjon meʼmorchiligi
Turkum:Islom arxitekturasi
Turkum:Koordinatalar Vikimaʼlumotlarda
Turkum:Shusha darvozalari
Guluston maqbarasi

Guluston maqbarasi , shuningdek, Dasht maqbarasi va joyning asl nomidan keyin Vardut maqbarasi sifatida ham tanilganArgam Aivazian, Djugha, p56., Ozarbayjonning Naxichivan viloyatidagi oʻrta asrlarga oid qabr yodgorligidir. Vardut posyolkasi 1605-yilda yaqin atrofdagi Julfa aholisi kabi arman aholisi Isfahonga kuch bilan surgun qilinganda vayron qilinganArgam Aivazian, Djugha, p56..

Naxichevan maqbaralari ICOMOS Ozarbayjon qoʻmitasi prezidenti – Yodgorliklar va obidalar boʻyicha xalqaro kengashi tomonidan 1998-yilda UNESCOning Jahon merosi obyektlari roʻyxatiga nomzod qilinganThe mausoleum of Nakhichevan (#).

 Arxitekturasi 
Maqbara XII—XIII asrlarda qurilgan. Guluston „jannat bogʻi“ degan maʼnoni bildiradi, chunki maqbara Araz daryosidan uncha uzoq boʻlmagan yam-yashil chuqurlikda joylashgan va bu joy atirgul bogʻi deb ataladi.

Maqbara qizil qumtoshdan qurilgan. Konstruktsiya 12 qirrali boʻlib, boy va murakkab, ammo juda nozik geometrik bezaklar bilan ishlov berilgan.

Maqbaraning barcha tomonlari naqsh va yozuvlar bilan bezatilgan. Uning yuqori qismi har xil naqshli toʻrlar bilan bezatilgan. Shimoliy qismida maqbaraga olib boruvchi teshik mavjud boʻlib, u maqbaraning yer osti qismiga olib boradi. Maqbaraning ichki qismida hech qanday bezak mavjud emas.
 

Turkum:Ozarbayjonning sayyohlik joylari
Turkum:Ozarbayjonda maqbaralar
Turkum:Islom arxitekturasi
Turkum:Naxichevan
Hush

Hush arab dunyosidagi ba'zi an'anaviy turar-joy majmualaridagi hovli bo'lib, uy-joy strukturasining markazini ifodalaydi.

 

Turkum:Islom arxitekturasining elementlari
Turkum:Islom arxitekturasi
Imomzoda maqbarasi (Shemaxa)

Imomzoda maqbarasi  – Shemaxa shahrining markaziy qismidagi Imomli koʻchasida joylashgan maqbara. Bino Ozarbayjon Respublikasi Madaniyat vazirligi tomonidan mamlakatning tarixiy-madaniy yodgorligi sifatida roʻyxatga olinganİmamzadə ziyarətgahı. anl.azİlham Əliyev Gəncədə „İmamzadə“ dini kompleksində yaradılan şəraitlə tanış olub. president.az.

 Tarixi 
Abbasgulu Bakixonov 1841-yilda oʻzining mashhur „Gulistani-Iram“ asarida shunday eslatib oʻtadi: "Qishloq xarobalari va Shemaxa, Ganja va Barda shaharlaridagi uch martabali imomzodalar, shuningdek, Bulbule qishlogʻidagi imomzodalar koʻp jihatdan shuni koʻrsatadiki, bu yurt azaldan diniy oqsoqollar vatani boʻlgan"Gulistani-Iram, p.35-37.

Maqbara toʻrtinchi imom Zeynalabdinning oʻgʻillaridan biri – Alloma Sayyid Muhammad Solih al-Madirris qabri ustiga qurilgan. Shuningdek, bu yerda uzoq vaqt oxun boʻlib ishlagan Said Mirmehdi ogʻa Saidali oʻgʻli 1911-yili shu yerga dafn etilgan. Masjid 1370-yilda qurilgan boʻlib, 1910–1917-yillarda Zivarbey Ahmadbayov loyihasi asosida rekonstruksiya qilingan. 1991-yilda Oxund hoji Elshan Rustamov rahbarligida qayta bino qayta tiklangan. Bu yerga bir vaqtning oʻzida 400 kishi tashrif buyurishi mumkinK.Abdullayev „Azərbaycanda müqəddəs ziyarətgahlar“, Bakı, „Çinar-Çap“, 2007, p. 60.

 

Turkum:Ozarbayjonning sayyohlik joylari
Turkum:Ozarbayjonda maqbaralar
Turkum:Islom arxitekturasi
Qozon hodisasi

thumb|248x248px|Gorkining Qozon turar-joy massivi, unda koʻcha toʻdasining koʻplab aʼzolari va xuddi shu nomdagi „Pervaki“ boʻlajak jinoiy toʻdasi yashagan.
Qozon hodisasi – 1970–1980-yillarda Qozon shahrida va Tatar Avtonom Sovet Sotsialistik Respublikasining bir qator shaharlarida kichik yoshdagi va voyaga yetmagan shaxslardan tashkil topgan ko‘plab to‘dalarning umumiy nomi. Qozon chekkasidagi ishchilar yashaydigan tumanlardan kelgan oʻsmirlar oʻzlari yashaydigan tumanlar yoki koʻchalar nomlariga mos keladigan nomlarni olgan yoshlar toʻdalariga birlashdilar. Toʻdalar shahardagi hudud uchun kurasha boshladilar, armatura va metall sharlar yordamida ommaviy janglar uyushtirdilar. Ushbu janglar koʻpincha oʻlim bilan yakunlandi. Qozonning deyarli barcha tumanlarida toʻdalar tashkil topdi: bu guruhlar oʻrtasidagi toʻqnashuvlarga guvoh boʻlgan maktab oʻquvchilari oʻz tengdoshlari oʻrtasida oʻz taʼsirini kuchaytirish uchun ularga taqlid qilishga ishtiyoqmand boʻlib, toʻqnashuvlarni oddiy hol deb qabul qilishdi. „Qozon hodisasi“ning paydo boʻlishining zaruriy shartlaridan biri Tyap-Lyap toʻdasining faoliyati hisoblanadi.

Qozon yoshlar toʻdalari boshqa shaharlardagi gopnik guruhlardan maʼlum bir iyerarxiya mavjudligi, harakatlarining koʻlami va toʻqnashuvlar oqibatlari bilan ajralib turardi. Ular koʻpincha ommaviy janjallarda munosabatlarni tartibga solishdi va boshqa jinoyatlarni sodir etishdi. Koʻcha toʻdalarining aksariyati SSSR parchalanishi va tub ijtimoiy-siyosiy oʻzgarishlar bilan oʻz faoliyatini toʻxtatdi, ularning baʼzilari Qozonda uyushgan jinoiy guruhlar sifatida tanildi. Bunday Qozon guruhlari orasida „Boriskovo“, „Gryaz“, „Jilka“, „Kinoplyonka“, „Kaluga“, „Pervaki“, „Hadi Taktash“ va boshqalar keng tarqalgan. Yoshlar toʻdalarining koʻpligi tufayli Qozon oʻsmirlar jinoyati timsoliga aylandi, SSSRning jinoiy poytaxtlaridan biri sifatida shuhrat qozondi va koʻplab „asfalt uchun urushlar“ boʻlgan vaqt „asfalt davri“ deb nomlandi.

„Qozon hodisasi“ haqida maʼlumotlar jurnalist Robert Garayevning „Slovo patsana. Kriminalniy Tatarstan 1970–2010-x“ (2020) kitobida tasvirlangan. 2023-yilda „Slovo patsana. Krov na asfalte“ seriali chiqdi, uning syujeti ushbu hodisa bilan bogʻliq voqealarga asoslangan.

 

Turkum:Qozon
Turkum:Tatariston jinoiy guruhlari
Turkum:SSSR jinoiy guruhlari
Xlamidamonada

thumb|Chlamydomonas caudata Villening rasmlari.
alt=|thumb|363x363px|Chlamydomonas reinhardtii hujayrasining koʻndalang kesimi
thumb|Pastki chap tomonda ikkita flagella bilan xlamidomonasning yorugʻlik mikrografi
thumb|Chlamydomonas globosa, yana ikkita flagella bilan pastki chap tomonda koʻrinadi

Xlamidomonada – yashil suv oʻtlari turkumi, 150 ga yaqin turdagiSmith, G. M. 1955 Cryptogamic Botany Volume 1. Algae and Fungi McGraw-Hill Book Company Inc bir hujayrali flagellatlardan iborat boʻlib, turgʻun suvda va namda uchraydi. tuproqda, chuchuk suvda, dengiz suvida va hatto qorda „qor yosunlari“ sifatidaHoham, R. W., Bonome, T. A., Martin, C. W. and Leebens-mack, J. H. 2002. A combined 18S rDNA and rbcL phylogenetic analysis of Chloromonas and Chlamydomonas (Chlorophyceae, Volvocales) emphasizing snow and other cold-temperature habitats. Journal of Phycology, 38: 1051–1064.. Chlamydomonas molekulyar biologiya uchun namuna organizm sifatida ishlatiladi, ayniqsa flagellar harakatchanligi va xloroplast dinamikasi, biogenez va genetika tadqiqotlari. Chlamydomonasning koʻplab ajoyib xususiyatlaridan biri shundaki, u yorugʻlik bilan bevosita faollashtirilgan ion kanallarini (kanalrodopsinlar) oʻz ichiga oladi. Chlamydomonasning baʼzi tartibga solish tizimlari Gymnospermlarda ularning homologlariga qaraganda murakkabroq, evolyutsiya bilan bogʻliq tartibga soluvchi oqsillar kattaroq va qoʻshimcha domenlarni oʻz ichiga oladiA Falciatore, L Merendino, F Barneche, M Ceol, R Meskauskiene, K Apel, JD Rochaix (2005). The FLP proteins act as regulators of chlorophyll synthesis in response to light and plastid signals in Chlamydomonas. The red eyespot in Chlamydomonas is sensitive to light and hence determines movement. Genes & Dev, 19:176-187.

Molekulyar filogeniya tadqiqotlari shuni koʻrsatdiki, morfologik maʼlumotlardan foydalangan holda aniqlangan anʼanaviy Chlamydomonas jinsi Volvocales ichida polifiletik edi. Keyinchalik koʻplab turlar qayta tasniflandi (masalan, Oogamochlamys, Lobochlamys) va boshqa koʻplab „Chlamydomonas“ sl avlodlari hali ham qayta tasniflanishi kerakJuliet Brodie & Jane Lewis (2007). Unravelling the algae: the past, present, and future of algal systematics. CRC Press. p. 140, .Wehr, J. D., Sheath, R. G. & Kociolek, J. P. (eds., 2015). Freshwater Algae of North America: Ecology and Classification. Academic Press, USA, p. 275-276, ..
Xayr Vahdat (futbol klubi)

Xayr Vahdat FK – Tojikistonning Vahdat shahridagi futbol klubi boʻlib, 2010-yildan buyon Tojikiston oliy divizioni boʻlgan Tojikiston Oliy Ligasida ishtirok etib kelmoqda.

 Tarix 
„Xayr“ futbol klubi 2004-yilda „Vahdat“ nomi bilan tashkil etilgan. 2006-yilda „Javoni“ nomi bilan chiqish qilgan, keyin esa yana „Vahdat“ nomi qayta olgan.

2008-yil mavsumining oʻrtalarida jamoa egasi, tadbirkor Qutbiddin Xairov sharafiga yangi „Xayr“ nomini oldi. 2004—2009-yillarda klub Tojikiston birinchi ligasida oʻynagan. Dastlabki mavsumlarida jamoa turnirning oʻrtaniyiba jamoalaridan biri boʻlgan. 2008-yilda u toʻrtinchi, 2009-yilda esa ikkinchi oʻrinni egallagan.

2010-yilgi mavsumda klub Tojikiston futbol federatsiyasiga milliy oliy ligada ishtirok etish uchun ariza topshirgan. Federatsiya arizani qabul qildi va „Xayr Vahdat“ Oliy ligada start oldi. Debyut mavsumida jamoa shov-shuvli tarzida toʻrtinchi oʻrinni egallagan (9 taklub orasida).

2011-yilgi mavsumda „Xayr“ beshinchi oʻrinni egalladi, 2012-yilda esa yana toʻrtinchi oʻrinni egallab, oʻsha davrdagi eng yaxshi natijasini takrorladi.

2013-yilgi mavsumda Xayr Erondan bir qancha tajribali mahalliy futbolchilarni sotib oldi va jamoa Tojikiston chempionatining bronza medali sovrindoriga aylandi.

2014-yil oxirida „Xayr“ Tojikiston vitse-chempioni unvonini qoʻlga kiritdi. Keyingi ikki mavsumda klub beshinchi oʻrinni egalladi2012 Tajik League at Soccerway.

Sharif Nazarov 2016-yilning 17-martida klub boshqaruvchisi etib tayinlangan.

 Ichki tarix 
Mavsum Liga Tojikiston kubogi Eng yaxshi toʻpurarMurabbiy Div. Pos. Pl. V D L GS GA P Ism Liga 2010 1-chi 4 32 16 6 10 59 42 54 Tohirjon Moʻminov 2011 1-chi 5 40 17 3 20 61 59 54 Tohirjon Moʻminov 2012 1-chi 4 24 16 4 4 45 27 52 Chorak final Tohirjon Moʻminov Yusuf Abdulloyev 2013 1-chi 3 18 9 7 2 26 14 34 Yusuf Abdulloyev Rustam Xoʻjayev 2014 1-chi 2 18 11 2 5 27 17 35 Rustam Xoʻjayev Pyotr Kachura Tohirjon Moʻminov 2015 1-chi 5 18 8 5 5 21 26 29 Oxirgi 16 Muhsinjon Parpiev 4 2016 1-chi 5 18 8 5 5 29 25 29 Chorak final Agbli Jons 8

 AFC musobaqalaridagi ishtiroki 
Klub 2014-yilgi mavsumda Tojikiston chempionatining kumush medallarini qoʻlga kiritgach, ilk bor 2015-yilgi AFC kubogida ishtirok etish imkoniyatini qoʻlga kiritdi. Saralash turnirida AFC kubogi guruh bosqichiga yoʻllanmani qoʻlga kiritish uchun „Xayr“ saralash turnirining ikkinchi bosqichiga yetib keldi va oʻz ishtirokini yakunlagan.
Mavsum MusobaqaBosqichMamlakat KlubNatija 2015 AFC Kubogi Dastlabki bosqich Bangladesh Shayx Russel 1–0 Musobaqa final oʻyini Livan Salom Zgharta 0–3 

 Tokhirjon Muminov (2010–2012)
 Yusuf Abdulloev (2012–2013)
 Rustam Xoʻjayev (2013–2014)
 Pyotr Kachura (2014)
 Tohirjon Moʻminov (2014–)

 

 

 
 Team profile Varzish sport (archived)

Turkum:Alifbo boʻyicha futbol klublari
Turkum:Tojikiston futbol klublari
Turkum:2009-yilda tashkil etilgan futbol klublari
Samir Hasanov

Samir Hasanov (1967-yil 9-sentyabr, Kirovohrad) – sobiq sovet va ukrainalik futbolchi va ukrainalik futbol menejeri.

 Futbolchilik faoliyati 
Ozar millatiga mansub Kirovograd futboli maktabi tarbiyalanuvchisi. Birinchi murabbiy Viktor Tretyakov. Bokuning „Neftchi“ jamoasining oʻrinbosarlari va Ozarbayjon SSR yoshlar terma jamoasida oʻynagan

 Murabbiylik faoliyati 
Futbolchilik faoliyati yakunida „Zvezda“ jamoasi bosh murabbiyi Yuriy Koval yordamchisi etib tayinlangan. Kirovograd jamoasida bir yil oʻtkazgandan soʻng, 2004-yilda Koval bilan birga „Zarya Lugansk“ klubiga (ular rahbarligida birinchi ligadan oliy ligaga oʻtgan), keyin esa 2 yildan soʻng „Niva Ternopil“ jamoasiga oʻtgan. 2007-yilda u „Niva“ bosh murabbiyi vazifasini bajaruvchi boʻlib ishlagan. U bir yilni Ternopilda oʻtkazdi, shundan soʻng u Aleksandriya PFK va Dneprodzerjinsk Stalida murabbiy boʻlib ishladi. 2011-yilda sobiq jamoadoshi Nikolay Lapa bilan birga Muborakning „Mash’al“ klubi bolalar va oʻsmirlar akademiyasida murabbiy boʻlib ishlagan, keyingi yili esa Qashqadaryoning boshqa bir jamoasi, „Nasaf“ (Qarshi) klubida murabbiy boʻlgan. 2012-yilning yozida u „Zvezda“ jamoasiga qaytib, bosh murabbiy yordamchisi lavozimiga qaytdi. 2013-yilda, Ilya Bliznyuk isteʼfoga chiqarilganidan soʻng, mavsum oxirigacha Kirovograd klubida bosh murabbiy boʻlib ishladi. Keyinchalik „Zvezda“ning yangi murabbiyi Nikolay Fedorenko,  keyinroq esa Anatoliy Buznikning murabbiylar shtabida ishlashni davom ettirgan. 2014-yilning oktabrida Buznik ketganidan soʻng jamoaga bosh murabbiy etib tayinlangan, lekin uning qoʻl ostida bor-yoʻgʻi 3 ta oʻyin oʻtkazilgan va Hasanov isteʼfoga chiqqan. 2014-yil dekabridan 2016-yil avgustigacha Zvezda jamoasida sport direktori boʻlib ishlagan. 2016-yil dekabr oyida u Ternopil Niva sport direktori etib tayinlandi. 2018-yilda u „Zvezda“ klubiga qaytib, Andrey Gorban  shtabidagi murabbiy lavozimiga qaytdi va u yerda asosiy jamoa tarqalguncha ishladi. 2019-yil bahorida u Kirovograd viloyati chempionatiga, keyinroq havaskorlar oʻrtasidagi Ukraina chempionatiga kirgan „Zvezda“ bosh murabbiyi etib tayinlandi.

 Yutuqlar 

 Ukraina chempionatining birinchi ligasi gʻolibi : 2002/03
 Ukraina chempionati ikkinchi ligasining bronza medali sovrindori : 1993/94

 

 

 

Turkum:1967-yilda tugʻilganlar
Turkum:Yashayotgan insonlar
Turkum:SSSR erkak futbolchilari
Turkum:Ukrainalik erkak futbolchilar
Turkum:Erkak futbol yarim himoyachilari
Turkum:Ukrainalik futbol murabbiylar
Turkum:Oʻzbekistondagi muhojir futbol murabbiylar
Turkum:Alifbo boʻyicha sportchilar
Muhammad Alauddin

Muhammad Alauddin – Bangladeshlik kimyogar va universitet professori. U 2009-yil martidan 2012-yil dekabrigacha Bangladesh Islom universitetining 10-prorektori lavozimida ishlagan. U Buyuk Britaniyadagi Qirollik Kimyo Jamiyatining umrbod aʼzosi (MRSC) hisoblanadi.

 Faoliyati 
Alauddin Rajshahi universitetida kimyo boʻyicha bakalavr va magistr, Kanadaning Saskachewan universitetida esa PhD darajasini olgan. U Bangladesh Islom universitetida Amaliy kimyo va kimyoviy muhandislik (ACCE) kafedrasi professori lavozimida ishlagan. U 1995-yilda ushbu kafedraning asoschisi va 1998-yilda Biotexnologiya va genetik muhandislik kafedrasiga asos solgan. Soʻnggi boʻlimda bir yildan ortiq rais boʻlib ishlagan.

 Prorektorlik 
2009-yil 9-martda Alauddin Bangladeshdagi Islom universiteti prorektori etib tayinlandi. U yerda MA Wazed Miah ilmiy binosi, Shayx Hasina zali va Markaziy Shahid Minorda ishlagan. Oʻsha paytda universitetning siyosiy ahvoli ogʻir edi. Islom universiteti oʻqituvchilari uyushmasi (IUTA) Alauddin va prorektor Kamoliddinni korrupsiya va qarindoshchilikda aybladi. Natijada, u va Pro VC Kamoliddin Bangladesh Islom universitetining maʼmuriy javobgarligidan chetlatildi.

 Tadqiqot 

 Natriy dodesil sulfatning suv va suvli mitselyar tizimlarida ikkilamchi butanol va uchinchi darajali butanolning hajmli xususiyatlari – B boʻlimi: Kimyo va biologiya fanlari.

 

Turkum:Yashayotgan insonlar
Turkum:Bangladeshlik kimyogarlar
Turkum:Rajshahi universiteti bitiruvchilari
Turkum:Bangladesh islom universiteti prorektorlari
Sharif Valizoda

Sharif Afandi Haji-Veysal ogʻlu Valizade (1894-yil, Xonkandi, Yelizavetpol guberniyasi – 1966-yil) – Kavkaz musulmonlari idorasi VIII muftiysi.

 Biografiyasi 
1881-yilda Geokchay uyezdi (hozirgi Goychay tumani) Marti qishlogʻida Gadji-Veysal oilasida tugʻilgan.

Goychay masjidining imom-xatibi boʻlgan.

Kavkaz (Zaqafqaziya) musulmonlarining V qurultoyida (1960) Zaqafqaziya musulmonlari diniy boshqarmasi raisining oʻrinbosari – muftiy etib saylangan.

Sharif afandi yaxshi diniy bilim va fasohatga ega boʻlib, zamonaviylashtirish tarafdori edi. „Agar biz eskirgan diniy talablarni yangilamasak, dinimiz yoʻqoladi va dindorlar bizdan yuz oʻgiradilar“, degan.

Ateistik tashviqotga qarshilik koʻrsatishni targʻib qilgan. U ateizmni „masjid gumbaziga urilib, yon tomonga tushadigan“ yongʻoqqa qiyoslagan.

Bir muddat Ozarbayjon Milliy Fanlar Akademiyasi Qoʻlyozmalar institutida kichik ilmiy xodim boʻlib ishlagan. Nizomiy Ganjaviy sheʼrlarini tarjima qilish bilan shugʻullangan.

1966-yilda vafot etgan. Uning vafotidan soʻng, diniy idora muftiylik lavozimi ikki yil davomida boʻsh qoldi.

 Yana qarang 

 Kavkaz musulmonlari idorasi
 Mirza Husayn Gaibov

 

Turkum:1966-yilda vafot etganlar
Turkum:1881-yilda tugʻilganlar
Bangladesh Islom tadqiqot markazi

Bangladesh Islom tadqiqot markazi, xalq orasida Bashundhara Islom tadqiqot markazi nomi bilan tanilgan, oliy islomiy tadqiqot muassasasi boʻlib, Dakkaning Bashundhara hududida joylashgan.Faqihul Millat muftiysi Abdurrahmon muassasaning asoschisi boʻlgan.

 Boʻlimlari 
Hozirgi vaqtda Bangladesh Islom tadqiqot markazi islomshunoslikning quyidagi yoʻnalishlari boʻyicha islom taʼlimini taklif etadi:

 Fatvo boʻlimi (dorul ifto)
 Oliy islom huquqi va fiqh kafedrasi
 Davra-i-hadis boʻlimi
 

 

 Muftiy Yusuf Sulton 

Turkum:Koordinatalar Vikimaʼlumotlarda
Turkum:Deobandiy madrasalar
Turkum:Bangladeshdagi qavmiy madrasalar
Lalbagʻ madrasasi

Al-Jami’ah al-Qurʼoniyah al-'Arabiyah Lālbagh – Lalbagʻ madrasasi nomi bilan mashhur, Bangladeshning Dakka shahridagi oliy islomiy fanlarni oʻrganadigan Qavmiy madrasasidir. U bolalar bogʻchasidan to aspiranturagacha boʻlgan yettita taʼlim boʻlimiga ega.

 Tarixi 
Bu institutga Zafar Ahmad Usmoniy, Shamsul Haq Faridpuriy, Din Muhammad Xon va Hofizzi Huzur boshchiligidagi bir guruh islom ulamolari tomonidan asos solingan. Ular bu seminariyani hijriy 1370 (milodiy 1950)-yil shavvoldagi tarixiy Lalbagʻ qal’asi atrofida tashkil etishni rejalashtirgan edilar. Hofiz Huzur juda koʻp qiyinchilik va muammolar ichida Qurʼon yod olish (hifz) darsini boshlagan birinchi shaxsdir. Biroq oʻsha shaxslarning saʼy-harakati tufayli madrasa bugungi kunda xalqaro miqyosda mashhur boʻlib ketgan. Jomiy Lalbagʻ bu hududdagi 70 ga yaqin madrasalar faoliyatini nazorat qiladi va ular oʻquv holatini yaxshilashlariga koʻmaklashadi.

 Kutubxona va nashrlar 

 Universitet kutubxonasida arab, bengal, urdu, fors va ingliz tillarida islom tarixi, islom falsafasi, turli darajadagi darsliklar, jurnallar, gazetalar va boshqa qoʻlyozmalarning katta fondi mavjud. Ushbu kutubxonadagi kitoblarning taxminiy soni 22 000 ga yaqin.
 Fatvo-e-Jomiya: Madrasaning jamiyat masalalari boʻyicha mas’uliyatiga ega. Unda jami "Fatvo-i-Jomia" nomli kitob holida nashr etilgan masalalar boʻyicha toʻgʻri maslahat va huquqiy fikrlar berilgan. Hozirda 12 jild nashr etilgan.

 Imkoniyatlar 
Barcha talabalar madrasaning asosiy qismidir. Jomiy barcha talabalarga bepul taʼlim beradi. Ularga darsliklar ham beriladi. Imtihonda aʼlo natijaga erishgan talabalar taqdirlanadi. Bundan tashqari, Jomiy yetimlarni, kambagʻal va yordamga muhtoj talabalarni ovqat va turar joy bilan taʼminlaydi. 

 Bitiruvchilar 

 Abu Tohir Misbah
 

 

 Jamiya Rahmaniya Arabiston Dakka

Turkum:Deobandiy madrasalar
Turkum:Bangladeshdag qavmiy madrasalari
Turkum:Dakkadagi masjidlar
Nikolay Lapa

Nikolay Petrovich Lapa (1972-yil 4-dekabr, Novoukrainka, Kirovograd viloyati) – sovet va ukrainalik futbolchi, himoyachi va yarim himoyachi lavozimlarida oʻynagan. Faoliyatining oxirida u murabbiy boʻldi.

 Biografiya 
Kirovograd viloyatida tugʻilgan, Xarkov sport maktab-internatida oʻqigan. 18 yoshida u SSSR chempionatining ikkinchi ligasida Kirovogradning „Zvezda“ tarkibida professional debyut qildi. U 1994-yilgacha „Zvezda“ safida toʻp surgan, SSSR va Ukraina chempionatlarida jamoa safida 120 dan ortiq oʻyin oʻtkazgan. 1994-yilda Zvezdaning farm klubi boʻlgan, Znamenkaning havaskor „Lokomotiv“ jamoasida ham Ukraina kubogida 2 ta oʻyin oʻtkazgan. 1994-yil oktyabr oyida u „Lvov“ futbolchisiga aylandi va noyabrda Ukraina birinchi ligasida oʻynagan „Nefteximik Kremenchug“ klubiga oʻtdi. 1995/1996-yilgi chempionatning qishki mavsumdan tashqari mavsumida u Lvovga qaytib keldi va u yerda yana bir yarim yil oʻynadi.

1997-yilda Nikolay oliy liga klubi, Ternopil Niva jamoasi bilan shartnoma imzolagan. Nikolay elit diviziondagi debyutini 1997-yil 23-avgustda oʻtkazdi. „Niva“ klubi tarkibida atigi 4 mavsum davomida u oliy ligada 50 dan ortiq oʻyin oʻtkazdi. 2001-yilda u PFLning Rossiya ikkinchi divizionida oʻynagan Xabarovskning „SKA-Energiya“ jamoasiga oʻtgan. Oʻzining debyut mavsumida jamoa tarkibida u „Sharq“ guruhi gʻolibiga aylandi va yuqori ligagag koʻtarilish huquqini oldi. Keyinchalik Xabarovsk jamoasida 3 yil birinchi divizionda oʻynagan.

2005-yilda u jiddiy moliyaviy muammolarga duch kelgan va bir yil avval oliy ligadan ikkinchi ligaga tushib ketgan sobiq klubi, „Zvezda“ jamoasiga qaytdi. U Kirovograd jamoasida 2006-yilning yozida jamoa tarqatib yuborilgunga qadar oʻynadi. Aynan oʻshanda u professional darajadagi soʻnggi mavsumini oʻtkazdi. Keyinchalik havaskorlar musobaqalarida „Zvezda“ safida oʻynashni davom ettirdi.

 Murabbiylik faoliyati 
Hali „Zvezda“ jamoasida oʻynab yurgan davrida, 2006-yil jamoaning futbolchi-murabbiyi boʻlgan. 2009—2010-yillarda Dneprodzerjinsk stalida darvozabonlar murabbiyi boʻlib ishlagan. 2011-yilda sobiq jamoadoshi Samir Hasanov bilan birga Oʻzbekistonga yoʻl oldi va Muborakning "Mashal" klubi akademiyasida ishlagan. 2017-yilda u „Zvezda“ yoshlar jamoasiga murabbiy etib tayinlandi.

 Yutuqlar 

 Ukraina chempionati ikkinchi ligasining bronza medali sovrindori: 1993/94
 Rossiya PFL ikkinchi divizionining „Sharq“ zonasi gʻolibi: 2001

 Eslatmalar 

 

 
 

Turkum:4-dekabrda tugʻilganlar
Turkum:1972-yilda tugʻilganlar
Turkum:Yashayotgan insonlar
Turkum:Ukrainalik erkak futbolchilar
Turkum:SSSR erkak futbolchilari
Turkum:FC SKA-Khabarovsk futbolchilari
Turkum:Ukrainalik futbol murabbiylar
Turkum:Oʻzbekistondagi muhojir futbol murabbiylar
Jamiya Shariyyah Malibagʻ

Jamiya Shariyah Malibagʻ (arabcha: الجامعة الشرعية ماليباغ), Jamiya Shariya madrasasi sifatida ham tanilgan. Bangladeshning Dakka shahrida tashkil etilgan qavmiy jamoat taʼlim maskanlaridan biri.

 Tarixi 
1956-yilda bu masjidni barpo etish uchun bir musalli Golam Guz oʻz yerini hadya qilgan. Keyinchalik ular kichik maktab tashkil etishgan va maktab nomini „Furqoniya maktabi“ deb nomlashgan. Bu maktab kundan-kunga „Tahfizul Qur’on“, keyinchalik „Kitob“ fakultetiga aylanib, 1982-yilda mahalliy xalq koʻmagi va ulamolarning tinimsiz mehnati bilan "Dauro Hadis" (madrasa taʼlim tizimining eng oliy sertifikat kursi) yoʻlga qoʻyilgan. Ushbu Madrasa talabalari boshidanoq hay’at imtihonlarida yuqori oʻrin olgan holda yaxshi natijalarga erishmoqda. Kengash imtihoniga koʻra, bu madrasa Bangladeshdagi eng yaxshi madrasalardan biri hisoblanadi.

 Boʻlimlari 

 Ifto (Islom huquqi) kafedrasi
 Ustalar / Daura Hadis
 Daraja
 Oliy oʻrta
 Ikkinchi darajali
 Boshlangʻich daraja
 Tahfizul Qur’on
 Maktab
 Ochiq maktab
 Uy maktabi

 Taniqli odamlari 

 Qozi Mu’tasim Billah (1933–2013), uzoq yillik direktor
 

 

 Jamiya Shariyyah Malibagning rasmiy Taranasi

Turkum:Deobandiy madrasalar
Turkum:Bangladeshdagi qavmiy madrasalar
Turkum:Bangladeshdagi islomiy universitet va kollejlar
Turkum:Dakkada islom
Nikola Karčev

Nikola „Mitko“ Karčev (1981-yil 31-mart) – makedoniyalik futbol murabbiyi va sobiq xalqaro himoyachi. U Borec kompaniyasining menejeri.

 Klub faoliyati 
Karčev oʻz faoliyatini Serbiyaning "Partizan" yoshlar jamoasida boshlagan va Makedoniyaga qaytib, FK Borec, FK Pelister va FK Rabotnički jamoalari tarkibida ham oʻynagan. U 2007/2008-yilgi mavsumda Albaniyaning KF Elbasani jamoasiga oʻtdi va jamoaning eng yaxshi futbolchilaridan biriga aylandi.

2010-yilda Karchev Shanxay Sharqiy Osiyo jamoasiga oʻtdi va jamoaning mudofa chizigʻining ajralmas aʼzosiga aylandi.

2011-yilning yozida u Serbiyaga qaytib, Superliga vakili FK Metalac GMNikola Karcev signed with Metalac at MacedonianFootball bilan shartnoma imzolagan.

 Terma jamoadagi faoliyat 
U Makedoniya terma jamoasidagi debyutini 2005-yilda Eronda oʻtkazilgan turnirda oʻtkazgan va u yerda jamoa har ikkala oʻyinda ham maydonga tushgan. Uning uchinchi va soʻnggi oʻyini 2010-yil dekabr oyida Xitoyga qarshi oʻrtoqlik oʻyini edi.

 Murabbiylik faoliyati 
2016-yildan boshlab u Makedoniya ikkinchi divizionida ishtirok etadigan „Teteks“ jamoasining murabbiylar shtabida ishlagan. 2016-yilning aprel oyida klub bosh murabbiyi Gorazd Mixaylov isteʼfoga chiqarilgach, u mavsum oxirigacha murabbiy vazifasini bajaruvchi etib tayinlangan. 2022-yil Toshkentning „Paxtakor“ klubida bosh murabbiy Slavche Vojneskining murabbiylar shtabida ishlaganNikola Karchev ќe go vodi Teteks do kraјot na sezonata.

 

 

 

Turkum:1981-yilda tugʻilganlar
Turkum:Yashayotgan insonlar
Turkum:Makedoniyalik erkak futbolchilar
Turkum:Erkaklar futbol markaziy himoyachilari
Turkum:Shanghai Port F.C. futbolchilari
Turkum:Rossiya Premyer-ligasi futbolchilari
Turkum:Xitoy Birinchi ligasi futbolchilari
Turkum:Serbiya Superligasi futbolchilari
Turkum:Makedoniyalik muhojir erkak futbolchilar
Turkum:Serbiyadagi muhojir erkak futbolchilar
Turkum:Xitoydagi muhojir erkak futbolchilar
Turkum:Rossiyadagi muhojir erkak futbolchilar
Turkum:Albaniyadagi muhojir erkak futbolchilar
Turkum:Myanmadagi muhojir erkak futbolchilar
Turkum:Makedoniyalik futbol murabbiylar
Turkum:Oʻzbekistondagi muhojir futbol murabbiylar
Mizanur Rahmon Sayid

Mizanur Rahmon Sayid Bangladeshlik islom olimi. U Bangladesh Islom Jamgʻarmasi tomonidan Fatvo tarjimoni sifatida tanlangan besh olimdan biri hisoblanadi.

 Taʼlimi 
Rahmon oʻrta maʼlumot uchun Al-Jamiah al-Islomiyah Patiya va Al-Jamiatul Ahliya Darul Ulum Moinul Islomga oʻtishdan oldin, Feni tumanidagi Fulgazi shahridagi Al-Jamiah al-Ashrafiyada oʻqigan. Keyin u oliy taʼlim olish uchun Darul Ulum Karachida tahsil olgan. U yerda „Davra-i-Hadis“ fanini oʻrganib, Islom huquqi va fiqh boʻyicha ixtisoslashgan kursni tamomlagan. Rahmon Riyoddagi Imom Muhammad ibn Saud islom universitetida arab adabiyoti boʻyicha diplom olgan.

 Faoliyati 
Sayid Feni Farukiya Islomiya madrasasining asoschisidir. U bir necha yil Bangladesh Islom tadqiqot markazining taʼlim boʻyicha kotibi boʻlib ishlagan. 2012-yil 26-yanvarda u Shayx Zakariyya islom tadqiqot markazini tashkil etgan, u yerda bosh muftiy hisoblanadi. U, shuningdek, Al-Madrasatul Arabiya Baytussalam, Uttara, Dakka shayxul hadisi sifatida xizmat qiladi.
 

 

 Muftiy Yusuf Sulton 
 Muftiy Said Ahmad

Turkum:CS1 uses Bengali-language script (bn)
Turkum:CS1 Bengali-language sources (bn)
Turkum:1955-yilda tugʻilganlar
Turkum:Deobandiylar
Turkum:Yashayotgan insonlar
Turkum:Sunniy imomlar
Turkum:Dorul Ulum Hathazariy bitiruvchilari
Turkum:Bangladeshlik ulamolar
Turkum:Bangladeshlik islom dini yetakchilari
Muhammad Movlazada

Muhammad Hasan Movlazada (ozarbayjoncha: Mövlazadə Muhammad Həsən İsmayıl oğlu Shakuvi, Fors . sẖḵwy̰) – din arbobi, ulamo va Kavkaz Shayx ul-islomining 6-shayxi hamda Qur’onni ozarbayjon tiliga tarjima qilib, batafsil sharh yozib bergan birinchi olim.

 Biografiyasi 
Muhammad Hasan 1854-yilda Shaki shahrida tugʻilgan. Ilk diniy taʼlimni Shaki madrasasida olgan, soʻngra uni Ganja madrasasida davom ettirgan. Soʻngra bir necha yil Ganjadagi Juma masjidida mulla boʻlib xizmat qilgan. Keyinchalik u oʻqishni davom ettirishga qaror qildi va shu maqsadda Iroqqa yoʻl oldi. U yerda diniy fanlar boʻyicha ilmiy daraja oldi.

1891-yilda Kavkazga qaytib keldi va Grigoriy va Hijriy kalendarlarini fors tilida chop etdi. 1893-yilda Tbilisida joylashgan „musulmon diniy maktabi“da shariatdan dars bera boshladi. Keyinchalik Jabrail, Ganja, Tbilisi va Kutaisi shaharlarida qozilik qilgan.

Oxun unvonini olgan Hoji Muhammad Hasan bir muddat qozi, 1907-yildan shayxul-islomning noibi boʻlgan. 1917-yilgi Oktyabr inqilobidan keyin tuzilgan Sovet Ittifoqi hukumati Muhammad Hasanni diniy ishlardan chetlashtirdi, uning bir qancha qoʻlyozmalari yoqib yuborildi.

Muhammad Hasan 1932-yilda Tbilisida vafot etgan.

 Bibliografiyasi 
1908-yilda Muhammad Hasan Movlazadaning ikki jilddan iborat „Kitob al-bayan fi tafsir al-Quron“ kitobi nashr etildi: birinchisi – 492 bet, ikkinchisi – 538 bet, unda u Qur’on tarjimasi va tafsirini bergan. Kitob 1990-yilda Bokuda qayta nashr etilgan .

 

Turkum:Shayx ul-islomlar
Turkum:1932-yilda vafot etganlar
Turkum:Tbilisida vafot etganlar
Turkum:Ozarbayjon zodagonlari
Turkum:Ozarbayjonlik oʻqituvchilar
Turkum:1854-yilda tugʻilganlar
Turkum:Shakida tugʻilganlar
Turkum:Ozarbayjon din arboblari
Adil Gabliya

Adil Gabliya (abxazcha: Adil Gabliya 1931-yil, Turkiya – 2011-yil 27-iyun ,Istanbul, Turkiya) – muftiy, Abxaziya musulmonlari diniy boshqarmasi raisi.

 Biografiyasi 
1931-yilda Turkiyada abxaz "muhojirlari " oilasida tugʻilgan (Musulmonlar Kavkaz urushidagi magʻlubiyatdan keyin Usmonli imperiyasi hududiga koʻchib oʻtishga majbur boʻlgan).

1990-yillarda Abxaziyaga vataniga qaytib keldi va u yerda Abxaziya musulmonlari diniy boshqarmasi (AMDB) raisi etib saylandi.

2011-yil 27-iyunda Turkiyadagi kasalxonada vafot etgan. Abxaziya Bosh vaziri Sergey Shamba Abxaziya musulmonlari va marhumning oila aʼzolariga hamdardlik bildirgan.

 Oilasi 

 Rafiqasi – Gitsba . 2011-yil mart oyi oxirida Sochi kasalxonasida kuchli kimyoviy moddadan zaharlanib vafot etgan.
 Oʻgʻli – Muhammad Tokchan (bahsli maʼlumot)

 

 

 Abxaziya musulmonlari diniy boshqarmasi ekstremizmdagi ayblovlarni qatʼiyan rad etadi (intervyu) (mavjud havola)

Turkum:Istanbulda vafot etganlar
Turkum:2011-yilda vafot etganlar
Turkum:27-iyunda vafot etganlar
Turkum:1931-yilda tugʻilganlar
Turkum:Abxaziya muftiylari
Turkum:Zaharlanishdan vafot etganlar
Usmon Afandi Valizoda

Osman Afandi Valizoda (1847-yilda vafot etgan) – 1842—1847/1850-yillarda Kavkaz musulmonlarining ikkinchi muftiysi.

 Biografiyasi 
Qazax uyezdi Birinji Shixli qishlogʻida atoqli ozarbayjon shoiri Molla Veli Vidadi oilasida tugʻilgan. Anʼanaviy Sharq ilmlari va rus tilini puxta egallab, yoshligidan Qazax, Borchali va Tbilisi tumanlarida hurmatli olim va ustoz sifatida tanilgan.

Muftiy Tojuddin Mustafin ishdan boʻshagach, 1842-yilda general Golovin taklifiga koʻra Kavkazning 2-muftiysi etib tayinlanadi.

1847-yil dekabrda Tbilisida birinchi shia madrasasi ochilgandan soʻng muftiy Usmon afandi 1848-yilda gubernator Voronsov oldiga xuddi shunday nizomga ega sunniy madrasasini ochish masalasini koʻtardi. 1849-yilda maktabning tantanali ochilishi boʻlib oʻtdi. Talabalar oʻqish toʻlovidan ozod qilindi.

1850-yilda vafot etgan. Uning oʻrniga oʻgʻli Muhammad afandi Muftizoda taxtga oʻtirdi.

 Yana qarang 

 Kavkaz musulmonlari idorasi
 Tojuddin Mustafin

 

Turkum:1847-yilda vafot etganlar
Turkum:Ozarbayjonda tugʻilganlar
Turkum:1850-yilda vafot etganlar
Turkum:Rossiya imperiyasi muftiylari
Turkum:Kavkaz musulmonlari idorasi muftiylari
Turkum:XIX asr din arboblari
Dentofobiya

Dentofobiya – stomatologiya huzuriga borishdan yoki tish bilan bogʻliq muolajadan qoʻrqish.

 Epidemiologiyasi 
Tish muolajasini oluvchilarni oltidan bir qismida shu holat kuzatiladi. Asosan, oʻrta yoshli ayollarda erkaklarga qaraganda bu holat koʻproq kuzatiladi.

 Alomatlari 

 Hissiy belgilar 

 Xavotirlanish
 Qoʻrquv
 Vahima

 Fiziologik belgilar 

 Yurak urishini tezlashishi
 Nafas qisishi
 Qaltirlash

 Yana qarang 

 Fobiyalar roʻyxati

 

Turkum:Fobiya
Turkum:Tibbiy psixologiya
Viktor Matviyenko

Viktor Antonovich Matviyenko (1948-yil 9-noyabr – 2018-yil 29-noyabr)Ne stalo Viktora Matvienko…  – sovet va ukrainalik futbolchi va murabbiy.

 Murabbiylik faoliyati 
1998-yilda qisqa muddat Oʻzbekistonning „Doʻstlik“ jamoasida bosh murabbiy boʻlib ishlagan. Uning qoʻl ostida jamoa 5 ta oʻyin oʻtkazib, birorta ham gʻalaba qozona olmagan. 12-turdan soʻng Matviyenko oʻz lavozimidan chetlatgan.

 Yutuqlar 

 Sovet Oliy Ligasi gʻolibi: 1971, 1974, 1975, 1977
 Sovet kubogi gʻolibi: 1974
 UEFA kubogi egalari kubogi sohibi: 1975
 UEFA Superkubogi gʻolibi: 1975
 Olimpiya bronza: 1976

 Terma jamoadagi faoliyati 
U SSSR milliy terma jamoasi safida 21 ta oʻyin oʻtkazgan va UEFA Yevro 1972 ishtirok etgan. 1976-yilgi yozgi Olimpiya oʻyinlarida futbol boʻyicha bronza medalini qoʻlga kiritdi. U 2018-yilda 70 yoshga toʻlganidan 20 kun oʻtib vafot etgan.

 

 

 Profil 
 

Turkum:1948-yilda tugʻilganlar
Turkum:2018-yilda vafot etganlar
Turkum:SSSR erkak futbolchilari
Turkum:Ukrainalik erkak futbolchilar
Turkum:Erkak futbol himoyachilari
Turkum:SSSR Oliy ligasi futbolchilari
Turkum:SSSR birinchi ligasi futbolchilari
Turkum:Olimpiyada medalini olgan futbolchilar
Turkum:FC Dnipro futbolchilari
Turkum:SSSR milliy terma jamoasi erkak futbolchilari
Turkum:Ukrainalik futbol murabbiylar
Turkum:Oʻzbekistondagi muhojir futbol murabbiylar
Turkum:Doʻstlik Toshkent viloyati klubi bosh murabbiylari
Turkum:Alifbo boʻyicha sportchilar
Ivan Jević

Ivan Jević (1975-yil 23-iyul) – serbiyalik professional futbol murabbiyi va himoyachi sifatida oʻynagan sobiq futbolchi. Qozogʻistonning "Tobol" klubida murabbiy yordamchisi.

2005-yildan 2009-yilgacha Hong Kongning Kitchi jamoasida oʻynagan. Faoliyatini Belgradning „Radnichki“ klubida yakunlagan.

 Yutuqlar 

 Kitchee

 Gonkong liga kubogi : 2005/2006
 Gonkong katta qalqoni : 2005/2006

 Individual

 Gonkongdagi Senior Shield Eng yaxshi himoyachi: 2005/2006

 Faoliyat statistikasi 
Klub Mavsum Liga Kubok — — — JamiIshtGolIshtGolIshtGolIshtGolIshtGolIshtGol Spartak-Alaniya 2003 20 Russian Premier League Squads & Stats 2003 at RSSSF.com 0 ? 0 — — — — — — ? 0 2004 0 Russian Premier League Squads & Stats 2004 at RSSSF.com 0 ? ? — — — — — — ? ? Jami 20 0 Klub Mavsum Liga Liga kubogi Katta qalqon Angliya kubogi OFK kubogi JamiIshtGolIshtGolIshtGolIshtGolIshtGolIshtGol Kitchee 2005/2006 ? 0 ? 0 ? 1 ? 0 — — ? 1 2006/2007 ? 0 — — 1 0 — — — — ? 0 Jami 0 — — — — — — 1Umumiy faoliyati

 

 

 Ivan Yevich HKFAda
 
 Srbijafudbaldagi profil . Archived -da 

Turkum:Oʻzbekistondagi muhojir futbol murabbiylar
Turkum:Serbiyalik futbol murabbiylar
Turkum:Rossiya Premyer-ligasi futbolchilari
Turkum:Hong Kongdagi muhojir erkak futbolchilar
Turkum:Rossiyadagi muhojir erkak futbolchilar
Turkum:Serbiyalik muhojir erkak futbolchilar
Turkum:Kitchee SC futbolchilari
Turkum:FC Spartak Vladikavkaz futbolchilari
Turkum:FK Javor Ivanjica futbolchilari
Turkum:Erkak futbol himoyachilari
Turkum:Serbiyalik erkak futbolchilar
Turkum:Serbiya va Chernogoriylik erkak futbolchilar
Turkum:Yashayotgan insonlar
Turkum:1975-yilda tugʻilganlar
Turkum:Alifbo boʻyicha futbolchilar
Iravan darvozasi

Iravan darvozasi yoki Xalfali darvozasi ( yoki ) Shushaning gʻarbiy qismida joylashgan Shusha qal’asining uchta asosiy darvozalaridan biri hisoblanadi. Qolgan ikkita darvoza Ganja darvozasi va Ağoğlan darvozalaridir.

 Tarixi 
Shusha qalʼasining uchta asosiy darvozalari boʻlib, ular Ganja, Iravan va Ağoğlan darvozalari deb nomlangan. Ushbu darvozalarning nomlari tarixiy da tez-tez tilga olingan va shaharning XIX asrda tuzilgan barcha asosiy qurilish rejalarida koʻrsatilgan. Bu darvozalar XIX asrning 60-yillarida Shushaning ijtimoiy hayotida muhim oʻrin tutganini „Illyustratsiya“ gazetasida eʼlon qilingan maqola tasdiqlaydi. Unga koʻra, Ağoğlan va Iravan darvozalari oliy amaldorlar va yuk tashish xizmatlari uchun, Ganja darvozasi esa vagonlar oʻtishi uchun moʻljallangan edi. Baʼzi da toʻrtinchi darvoza ham mavjudligi haqida soʻz yuritilgan, ammo uning joyi va nomi aniqlanmagan.

Panoh Alixon davrida qurilgan qal’a darvozasi Iravan yoki Xalfali deb atalgan, chunki ulardan oʻtuvchi yoʻllar Xalfali qishlogʻiga, undan keyin esa Iravanga (Yerevan) olib borgan. Bu darvoza Shusha qalʼasining boshqa darvozalari kabi shaharning XIX asrda yozilgan barcha bosh rejalarida koʻrsatilgan.

 Arxitekturaviy xususiyatlari 
Ganja darvozasidan farqli oʻlaroq, Iravan darvozasi anʼanaviy tarzda talqin qilingan boʻlib, uchli ark koʻrinishida qurilgan va ikki tomondan simmetrik joylashgan ikki pogʻonali jangovar minoralar bilan mustahkamlangan.

XIX asrga oid chizmalarida va Shushaning asosiy qurilish rejalarida ushbu minoralar 1 va 2 raqamlari bilan koʻrsatilgan, Iravan darvozasi shahar istehkomlarining gʻarbiy chekkasi boʻlgan. Darvoza bugungi kungacha vayron boʻlgan boʻlsa-da, 1930-yillarda Shushaga ekspeditsiya tarkibida tadqiqot olib borgan Sara Aşurbəyli darvoza arklarini kuzatganligini taʼkidlab oʻtgan.

 Darvoza rejasi 

 

 

 
Turkum:Ozarbayjonning sayyohlik joylari
Turkum:Ozarbayjon meʼmorchiligi
Turkum:Islom arxitekturasi
Turkum:Shusha darvozalari
Mahal

Mahal „saroy yoki katta uy“, shuningdek, „bir qancha odamlar uchun turar-joy“ degan maʼnolarni anglatadi. Ushbu atama hindcha soʻz boʻlib, forscha „mahal“, arabcha „mahall“ soʻzidan olingan va oʻz navbatida „toʻxtash joyi, turar-joyi“ degan maʼnolarga ega. Shuning uchun ham kishilar tashrif buyuradigan joylar „mahal anuzul“ deb nomlanadi. Bundan tashqari, dam olish maskanlari ham „mahal anunzul“ deb atalgan.

Musulmon va hind hukmdorlari Hindistonda koʻplab Mahallar qurdirganlar.

 Mashhur mahallar 

 Aina Mahal
 Hava Mahal
 Hindola Mahal
 Jahongir Mahal (Orchha)
 Jahongiri Mahal imperator Jahongir nomi bilan atalgan
 Jahaz Mahal
 Jal Mahal
 Lal Mahal
 Lalitha Mahal
 Nur Mahal
 Panch Mahal, Fatehpur Sikri
 Pari Mahal
 Prag Mahal
 Shah Jahani Mahal imperator Shoh Jahon nomidagi Agra qal’asining bir qismi
 Sheesh Mahal - Boburiy imperatorlar tomonidan foydalanilgan saroy
 Toj Mahal
 Thirumalay Nayakkar Mahal
 Zafar Mahal

 

Turkum:Islom arxitekturasi
Turkum:Eron arxitekturasi